Aukštaičiai (Kupiškis)

Aukštaičiai – kaimas Kupiškio rajono savivaldybėje, 1 km į pietvakarius nuo Palėvenės. Iš šiaurės vakarų prieina Aukštaičių miškas, pietiniu pakraščiu teka Lėvuo. Per kaimą eina kelias Kupiškis–Subačius. Prie šio kelio yra mitologinis kalnas Ožkalnis (arba Ožiakalnis), ant kurio anksčiau vaidenosi ožys.

Buvusiame dvaro centre ant kalvos stovi griūnantis stačiakampio plano tvartas, o kitų ūkinių pastatų liko tik fragmentai. Dar išlikęs perstatytas gyvenamasis namas ir tvenkinys.

 Istorija 

1672 m. apylinkės minimos kaip Mykolo Gradovskio (vėliau – Komarų) valdytas Palėvenės dvaro Aukštutinės Palėvenės (Gorny Polawen) palivarkas. Iš šio pavadinimo ir kilo sutrumpinimas Gurnas. Vėliau buvo išverstas į Aukštadvarį ir galiausiai į Aukštaičius.

1944–1945 m. apylinkėse veikė Antano Skupo-Bartulio partizanų grupė.

1949 m. gegužės 12 d. įkurtas Aukštaičių kolūkis.

 Gyventojai 

 Žymūs žmonės 
 Aukštaičiuose gimė žymus gamtininkas ir pedagogas Jurgis Elisonas (1889–1964).

 Šaltiniai 

Kategorija:Kupiškio rajono savivaldybės gyvenvietės